Az EGT-Vegyesbizottság 116/98 határozata

(1998. december 18.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás II. mellékletét az 1998. július 4-i 63/98 EGT-vegyesbizottsági határozat [1] módosította;

mivel a vezeték nélküli digitális távközlési (DECT) végberendezések általános csatlakoztatási követelményeire vonatkozó közös műszaki szabályokról szóló, 1997. július 9-i 97/523/EK bizottsági határozatot [2] be kell építeni a Megállapodásba;

mivel a vezeték nélküli digitális távközlés (DECT) telefonalkalmazásainak követelményeire vonatkozó közös műszaki szabályokról szóló, 1997. július 9-i 97/524/EK bizottsági határozatot [3] be kell építeni a Megállapodásba;

mivel az általános hozzáférési profilt (GAP) használó, vezeték nélküli digitális távközlési (DECT) alkalmazások végberendezéseinek csatlakoztatási követelményeire vonatkozó közös műszaki szabályokról szóló, 1997. július 9-i 97/525/EK bizottsági határozatot [4] be kell építeni a Megállapodásba;

mivel a 97/523/EK bizottsági határozat, 1998. január 10-től kezdődően hatályon kívül helyezi a digitális európai vezeték nélküli távközlés (DECT) csatlakoztatásának általános követelményeire vonatkozó közös műszaki szabályzatról szóló 94/471/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni;

mivel a 97/524/EK bizottsági határozat, 1998. január 10-től kezdődően hatályon kívül helyezi a digitális európai vezeték nélküli távközlés (DECT) telefonalkalmazásainak követelményeire vonatkozó közös műszaki szabályzatról szóló 94/472/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni;

mivel a 97/525/EK bizottsági határozat, 1998. január 10-től kezdődően hatályon kívül helyezi a digitális európai vezeték nélküli távközlés (DECT), nyilvános hozzáférési profil (PAP) alkalmazásai végberendezésének csatlakozatási előírásaira vonatkozó közös műszaki szabályzatról szóló 95/525/EK bizottsági határozatot, amelyet beépítettek a Megállapodásba és, amelyet következésképpen a Megállapodásból el kell hagyni,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XVIII. fejezete a 4za. pontot (97/522/EK bizottsági határozat) követően a következő pontokkal egészül ki:

"4zb. 397 D 0523: A Bizottság 1997. július 9-i 97/523/EK határozata a vezeték nélküli digitális távközlési (DECT) végberendezések általános csatlakoztatási követelményeire vonatkozó közös műszaki szabályokról (HL L 215., 1997.8.7., 48. o.).

4zc. 397 D 0524: A Bizottság 1997. július 9-i 97/524/EK határozata a vezeték nélküli digitális távközlés (DECT) telefonalkalmazásainak követelményeire vonatkozó közös műszaki szabályokról (HL L 215., 1997.8.7., 50. o.), a HL L 160., 1998.6.4., 47. o. által javított változatában.

4zd. 397 D 0525: A Bizottság 1997. július 9-i 97/525/EK határozata az általános hozzáférési profilt (GAP) használó, vezeték nélküli digitális távközlési (DECT) alkalmazások végberendezéseinek csatlakoztatási követelményeire vonatkozó közös műszaki szabályokról (HL L 215., 1997.8.7., 52. o.), a HL L 160., 1998.6.4., 47. o. által javított változatában."

2. cikk

A Megállapodás II. melléklete XVIII. fejezete 4d. pontjának (94/471/EK bizottsági határozat), 4e. pontjának (94/472/EK bizottsági határozat) és 4k. pontjának (95/525/EK bizottsági határozat) szövegét el kell hagyni.

3. cikk

A 97/523/EK, a 97/524/EK és a 97/525/EK bizottsági határozat izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

4. cikk

Ez a határozat 1998. december 19-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1998. december 18-án.

az EGT-Vegyesbizottság részéről

az elnök

N. v. Liechtenstein

[1] HL L 100., 1999.4.15., 50. o.

[2] HL L 215., 1997.8.7., 48. o.

[3] HL L 215., 1997.8.7., 50. o.

[4] HL L 215., 1997.8.7., 52. o.

--------------------------------------------------